open-index/open-wikipedia-markdown huggingface dataset:
Tapé uli

**Tapé Uli** nya entu Betawi punya makanan nyang dikeja deri tapé dan uli, kadaharan nyang sama-sama dibikin dari beras ketan, tapi dié beda punya cara bikin. Kalo tapé biasanya dibikin dari beras ketan item yang diperem, makanya rasanya asem-asem manis. Tapé uli ini laén lagi ceritanya lantaran dibikin dari beras ketan putih nyang dikukus, abis itu ditumbuk sampe teksturnya jadi kenyal ama lengket.

Enni makanan hasil pereman dari singkong, udah ada dari taon 1957 malah bisa jadi udah lamaan dari itu. Salah satu nyang terkenal itu namanya tape uli Cisalak, Depok.Ampe sekarang, tapé uli masih suka disajiin buat acara-acara gede yang nunjukin kebersamaan, macem pas Idulfitri, Iduladha, sama perayaan Maulid. Jajanan ini juga biasa dijejerin bareng kudapan manis laen, kayak madu mongso, tapé ketan, sama nyang laén-laén.

Ngidangin tapé uli itu bukan cuma soal hasil akhirnya doang, tapi juga ngelibatin kebersamaan atau sisi romantis pas lagi bikinnya. Sisi ini keliatan dari proses bikin tapé uli nyang ngajak laki sama perempuan buat ikutan. Pas lagi bikin tapé uli, tugasnye kaum laki ietu numbuk ketan, sementara nyang kaum perempuan punya andil buat masak tapé ulinye.

## Ruju'an
Pecak nila

**Pecak nila** yaentu salah atu makanan betawi, nyang biasanya ditemuin di warung makan betawi, enni pecak ikan biasanya jadi daharan andelan di warung makan betawi. Enni daharan entu ikan goreng punya kuah nyang rasanya pedas, asam, asin ama gurih.. Pecak ikan entu dikeja nya deri ikan boleh nangkep di kali.kaya misalnya gabus, mas, gurame, mujair, sampe nila. Entu ikan direndemin dulu pake bumbu bawang putih, jahe, ama jeruk limo, biar entu amisnya ilang. Abis direndemin, entu ikan digoreng pake minyak panas sampe keja garing ampe entu kulitnya kulitnya keliatan pada  meletek. Kalu di betawi, “pecak” kejanya pake dibakar. Bahan-bahan nyang dipake, yaentu cabe rawit, bawang merah, jahe, ama garem. Semua bumbu dibakar, kecuali cabai rawit. Klo udah dibakar, ulek semua bumbu barengan, tambahin dikit aer panas kalu udah alus.  Asal mula nama enni daharan ada berapa macem riwayatnya, ada nyang nyebutnya lantaran deri cara keja masaknya, ada juga nyang nyebutnya lantaran pertama kali asal mula deri kampung pecah kulit nyang adanya di Jalan Pangeran Jayakarta, Jakarta Barat. 

## Ruju'an
Gado-gado Bon Bin

**Gado-gado Bon Bin** nya entu lestoran nyang ngejogrok di Cikini, Jakarta Pusat. Restoran ini kesohor lantaran atu-atunye nyang jual gado-gado siram khas Jakarta nyang dia punya bumbu entu beda ama gado-gado nyang bumbunya ulek. Enni tempat salah satunye nyang paling legendaris nyang bisa ditemuin punya cita rasa yang khas. Dinamain Gado-Gado Bonbin lantaran dulunya Cikini entu kebon binatang nyang pindah ke Ragunan waktu 22 Juni 1966. Lantaran ngikutin jaman sejak taon 1960-an, nyang punya enni warung kagak jualan gado-gado doangan. 

Nyang punya mulai ngembangin dagangannya, nambahin menu macem rujak ama asinan. Pas taon 1970, kata nyang punya warung gado-gado, makin banyak pegawai kantor pada dateng mau dibikinin makanan nyang rada berat, macem nasi. Dari situlah akhirnya, nasi rames sama lontong cap go meh ikutan nongol. Gado-Gado Bon Bin entu rame terus, lantaran nilai nostalgia nyang bikin pengunjung ngerasa kesan sama rasa nyang otentik bener. Warung ini juga bisnis keluarga nyang udah jalan turun-temurun ampe ude masuk generasi kedua. Rasa gado-gadonya sama makanan laennya kagak pernah berubah dari pertama kali die buka. Nyang paling nendang dari Gado-Gado Bon Bin itu bumbu kacangnya. Bumbunya dari kacang tanah Vietnam nyang disangrai terus dikupas duluan. Itu yang bikin tekstur bumbunya alus, kagak pait, dan kagak kelewat kentel.

## Ruju'an
Lopis

**Lopis** atawa juga disebutnya **Lupis** (hurup Arap gundul: لوفيس; basa Jawa: ꦭꦸꦥꦶꦱ꧀) nya'entu atu rupa kué has Indonésia nyeng ada di Betawi ama juga di Jawa ongkoh. Enni kué entu ada dua rupa bentukannya biasanya. Ada nyeng bentukannya dikeja segitiga, ada ongkoh nyeng dicitak lonjoran bulet kaya' lontong punya rupa, terus deri entu lonjoran tuh ditetek jadi bulet-bulet sepotong-sepotong terus diaurin kelapa boléh marut. Lopis entu dikejanya deri beras ketan nyeng udah boléh diaronin, terus dibungkus-bungkusin maké daon pisang. Lantaran daon pisang entu lopis tuh punya warna ijo di kulitnya. Enni kuéh dimakannya maké aèr gula nyeng disiremin.

Kuéh **[[Lopis]]** entu uda ada deri jaman Welanda mula. Enni kuéh mulain deri entu jaman terus nongol macem-macem rupanya nyeng anyar di Indonésia. Orang Jawa nyebut ini kuéh punya nama tuh "lupis" (aksara Jawa: ꦭꦸꦥꦶꦱ꧀) nyeng artinya entu "diiket". Deri wayah entu, Lupis masing ada èn gampang dicari di pasar-pasar terdisionil ama kué-kué has Indonésia nyeng laèn. Enni kuéh punya jat kabohidrat nyeng mayan seabrek, jadinya enni kuéh tuh bisa dijadiin bakal nyarap nyeng bikin warag.

## Ruju'an

## Paranan
* Rahasia Membuat Lupis Ketan, Kue Tradisional yang Lezat dan Gurih
* Resep Kue Lupis
Utan Karura

**Utan Karura** atawa Alas Karura ntu utan nyang ngejogrog di sintremnya Nairobi, Kénia punya Ibu negeri atawa hopstad. Eni utan kota paling gede seantéro dunia setelah Utan Tijuca di Rio de Jainero nyang ngejogrog di Brasil 

Karena ni utan deket ama kota, ada rencana buat ngurangin utan demi perumahan ama pembangunan laèn. Tapi, ni rencana udah santer buat nyang ahli konservasi. Kelar taun 1990an, ada proyek perumahan nyang bakalan motong sebagian utan. Konservasionis, yang dipimpin ama Wangari Maathai, pemimpin Gerakan Sabuk Ijo yang kemudian nerima Hadiah Perdamaian Nobel Laureate, ngelakuin banyak kampanye ybuat menyelamatkan utan. Utan Karura juga jadi simbol terhadap perebutan tanah yang santer di Kenya.

## Pajangan

File:Wikimania 2025 4 09 Aug 2025 Bird taxidermy in Nairobi National Museum by Affandy Murad.jpg|Tugu Burung di Musium Nasional Nairobi
File:Wikimania 2025 4 09 Aug 2025 African Rhino taxidermy in Nairobi National Museum by Affandy Murad.jpg|Tugu Badak Aprika di Musium Nasional Nairobi
File:Wikimania 2025 4 09 Aug 2025 Bee Section in Nairobi National Museum by Affandy Murad.jpg|Ruangan Lebah di Musium Nasional Nairobi
File:Wikimania 2025 4 09 Aug 2025 Bird Maps in Nairobi National Museum by Affandy Murad.jpg|Peta Burung di Musium Nasional Nairobi
File:Wikimania 2025 4 09 Aug 2025 Kenya Shilling Security Features in Nairobi National Museum by Affandy Murad.jpg|Fitur Duit Siling Kénia di Musium Nasional Nairobi


### Paranan
Hubungan Indonésia én Prasman

Hubungan Indonésia-Prasman entu hubungan antérobangso bilateral antara Republik Indonésia én Prasman. Hubungan kagak langsung mulainyé pas awal abad ke-19 wayahnya masi Hindia Nèderlan. Mulai taon 2011, pas ulang taon ke-60 hubungan diplomatik antara Indonésia én Prasman, eni kedua negara setuju buat kerjasama strategis. 

Prasman punya kedutaan di Jakarta, sementara Indonésia punya kedutaan di Paris. Hubungan eni dua negara penting karna dua-duanyé entu republik demokratis én dua kekuatan besar nyang punya pengaruh geopolitik penting di wilayah masing-masing. Prasman entu anggota inti Uni Eropa, én Indonésia ntu anggota inti ASEAN. Hubungan diplomatik antara Prasman én Indonésia juga penting buat ngembangin hubungan antara Indonésia ama Èropa Rempug én antara Prancis én ASEAN.  Kedua negara adalah anggota dari G-20.

Kata BBC World Service Poll 2013, 56% orang Indonésia ngeliat Prasman punya pengaru positip buat dunia, sementara cuma 14% nyang bilang pandangan negatip. Eni adalah salah atu persepsi Prasman nyang paling Nguntingin dan positip di antara negara-negara Asia Pasifik setelah Korea Kidul ama Ostrali. 

### Lawatan negara Persidèn Emmanuel Macron ke Indonésia (2025)
Tanggal 27 ampé 29 Méi 2025, Persidèn Prasman Emmanuel Macron ngelakuin lawatan negara ke Indonésia karena diundang ama Présidén Prabowo Subianto. Entu lancongan bagian dari lawatan ke Asia Kidul-wètan.  
Dalam pertemuan bilateral di Istana Merdeka, Jakarta, tanggal 28 Méi 2025, dua-duanya akur buat nguatin kemitraan strategis Prasman–Indonésia yang udah kejalin dari taon 2011.

Beberapa hal penting dari entu kunjungan:
* Penékenan *Joint Declaration on the Development of the Indonesia–France Strategic Partnership until 2050* (*Visi Bareng 2050*) ama beberapa perjanjian kerja bareng di bidang budaya, sains én téknologi, énergi anyar, pertahanan, ama keamanan.
* Di bidang pertahanan én keamanan, dua nagara nyambut berlakunya *Defence Cooperation Agreement* (DCA) én sepakat ningkatin kerja bareng buat produksi bareng én transfer téknologi pertahanan.
* Di bidang sains én inovasi, kunjungan ini nandain penandatanganan *Letter of Intent* antara Badan Riset én Inovasi Nasional (BRIN) ama lembaga-lembaga Prasman kayak *Centre national de la recherche scientifique* (CNRS) én *Institut de recherche pour le développement* (IRD) buat ngediriin sekolah tahunan buat peneliti muda én pusat bareng di bidang kelautan.
* Kerja bareng kebudayaan juga makin tegesin lewat perjanjian di bidang produk budaya, pilem, musik, tékstil, ama ngembangin pusat budaya Indonésia–Prasman.

Eni lawatan penting buat entu dua negara punya hubungan, soalnya barengan sama peringatan 75 taon hubungan diplomatik Indonésia–Prasman.

## Ruju'an
Basa Prasman

Basa Prasman (*le français*, *la langue française*) entu salah atu basa penting deri kelompok basa Romawi, setelah basa Spanyol én Portugis. Eni bahasa knyang e-11 nyang paling banyak diomongin di dunia. Taon 1999, entu bahasa udah diucapin lebi deri 77 juta orang sebagé Basa ibu ama 128 juta lagi jadi basa kedua.

## Ruju'an
Kedutaan Gedé Prasman, Jakarta

**Kedutaan Gedé Prasman di Jakarta** ntu markas perwakilan diplomatik Prasman buat Indonesia nyang ada di Jakarta. Kedutaan Gedé Prasman adanyé di Jalan M.H. Thamrin No. 20, Gondangdia, Menteng, Jakarta Sintrem, belah kidul Gedong Sarinah. Eni Kedutaan gedé juga ngaturin bestir ke negara Timor Wètan dan ASEAN. Kepala misi sekarang entu Duta Gedé Fabien Penone.

Kedutaan Besar Prancis di Jakarta sekarang juga kantornyé Institut Français Indonesia.

## Sejarah
Hubungan Indonésia én Prasman dimulai taon 1951. Sejak 1973, Kedutaan Gedé Prasman udah ada di Jalan M. H. Thamrin. Awalnya ni kedutaan gedé punya gedung ada lima lantè dan digambar ama arsitek Soejoedi Wirjoatmodjo nyang juga ngegambar gedong-gedong penting kaya Sekretariat ASEAN, Kompleks MPR/DPR, én Kedutaan Gedé Kiblik Indonésia di Kuala Lumpur.

Di 2012, Kedutaan Besar Prasman punya gedong diancurin, jadi kudu hijrah bentaran ke lanté 40 gedong BCA Tower. Gedong enem lantai anyar digambar ama arsitek Segond-Guyon udah resmi dibuka November taon 2014.

## Akses transportasi umum

* BRT Transjakarta
* MRT Jakarta

## Ruju'an

## Pranala luar

* Pelampang jala resmi Kedutaan Gedé Prasman di Jakarta
Sindrom Parès

**Sindrom Parès** (, , *Pari shōkōgun*) ntu sebuah keadaan nyang muncul ama beberapa orang pas plesiran di Parès karena kaget ama keadaan di sono. Sindrom eni mirip ama sindrom Yerusalem dan sindrom Stendhal. Seringnya kejadian ama pelancong Jepang. Ini sindrom kagak diakui sebagai kondisi di Buku Panduan Diagnostik dan Statistik Gangguan Mental.

## Ruju'an
*
Menara Èpèl

**Menara Eiffel** dulu eni punya nama **Menara Parès** (, ) entu menara besi nyang ngejegreg di daerah *[[Champ de Mars]]* di tepi Sungai Seine, Parès. Eni Menara udah kesohor jadi ikonnya negara Prasman én jadi salah atu struktur gedong paling kesohor di dunia.
Rèpolusi Prasman

**Rèpolusi Prasman** (; 1789–1799) entu suatu wayah pergolakan politik dan sosial radikal di Prasman nyang punya pengaruh abadi buat sejarah Prancis, dan lebih jembar lagi buat seluruh Éropa. Eni revolusi bakal jadi salah atu deri revolusi gedé di dunia nyang ngerobahin  masarakat punya tatanan kehidupan. Monarki absolut nyang udah ngatur bestir Prasman selama berabad-abad runtuh cuma ampe 3 taon. Rakyat Prasman ngalamain perobahan sosial politik nyang epik; peodalis, aristokrasi, én monarki mutlak dirobohin ama kumpulan politik radikal sayap kiri, ama massa di jalan-jalan, én ama banyak petani deri perdesaan.

Ide-ide lama nyang berhubungan ama tradisi én hirarki monarki, aristokrat, én Gereja Katolik digulingin tiba-tiba lalu digantiin ama prinsip-prinsip anyar; Liberté, égalité, fraternité (kebebasan, persamaan, dan persaudaraan). Lantaran ketakutan ama penggulingan kesebar ke monarki laén di seluruh Éropa, banyak nyang ngelakuin buat balikin monarki lama punya tradisi-tradisi biar ngecegahin pemberontakan rakyat. Eni perbedaan pendapat antara pendukung én penentang Revolusi terus kejadian ampé dua abad.

Kiblik Prasman Pertama didiriin Desember 1792 én Raja Louis XVI dieksekusi setahun abis entu. Perang Revolusi Prasman dimulai taon 1792 dan kelar dengan kemenangan Prasman. Prasman berhasil naklukin Semenanjung Itali, Negara-Negara Rendah, én sebagian gedé wilayah di sebelah wétan Rhine yang jadi prestasi paling gedé Prasman selama berabad-abad.

Revolusi Prasman udah banyak ngasilin dampak buat sejarah Moderen. Pertumbuhan kiblik én demokrasi liberal, pengaruh sekulérisme, ideologi modern, én penemuan gagasan perang total entu beberapa warisan Revolusi Prasman. Kejadian laén nyang tekait ama eni Revolusi nya entu Perang Napoléon, dua peristiwa réstorasi monarki kepisah; Réstorasi Borbon én Monarki Juli, ama dua revolusi lainnya pada tahun 1834 dan Revolusi Prancis 1848 yang bakal jadi Prasman moderen.

## Ruju'an
Anggun C. Sasmi

**Anggun Cipta Sasmi** (berojol 29 April 1974) atawa bekènnyè **Anggun** entu biduan asli Indonésia nyang sekarang udah jadi warga Prasman. Anggun jadi biduan di antérobangsa sejak tahun 1997, sementara nama Anggun Sasmi entu nama panggungnyé di mari. Tapi dia punya nama Anggun Sasmi masih dipake ama media lokal di Indonésia. Anggun entu bocah wadonnya Darto Singo, tukang sair deri Kroya, Jawa Tenga ama Dien Herdina nyang masih sodaraan deri Istana Yogyakarta. 

Dia mulain gawé nyanyi pas umur tuju taon di Ancol terus ngerekam album anak-anak dua tahun kemudian. Dibimbingan ama musisi Ian Antono, Anggun ngerekam album pertamanya di Indonesia judulnyé *Dunia Aku Punya* taon 1986. Tapi, namanya mulai bekén pas jadi biduan rock kelaran ngerilis album nyang judulnyé *Mimpi* taon 1989. 

Anggun jaya pas pertengaan awal taon 1990-an dengan réntétan musiknyé kaya *Tua Tua Keladi*, *Laba Laba*, *Takut*, én *Kembalilah Kasih* buat majala Popular ngasih anggun gelar *Seniman Indonesia Terpopuler* taon 1990 én 1991.

## Ruju'an
Cyril Montana

**Cyril Montana** (Berojol di Prasman 31 Desember 1969) nyang bekénnya **mantan Anggun** entu merupakan penulis ama tukang berita asal Prasman. Dia kawin taon 2010 ama Anggun dan ceré taon 2015. Dari entu perkawinan ada atu bocah wadon namanyé Kirana Cipta Montana Sasmi.

## karya
Dia punya karya nya entu:
* *Malabar trip*, Paris, Éditions Le Dilettante, 2003, 125 p. 
* *Carla on my mind*, Paris, Éditions Le Dilettante, 2005, 156 p. 
* *Le Bonheur de refaire le monde*, Paris, Maren Sell Éditeurs, 2005, 158 p. 
* *La Faute à Mick Jagger*, Paris, Éditions Le Dilettante, 2007, 222 p. 
* *Je nous trouve beaux*, Paris, Albin Michel, coll. « Littérature générale », 2013, 200 p. 

## Referensi

## Pranala luar
*  Mengenal Cyril Montana di Kompasiana
Liberté, égalité, fraternité

***Liberté, égalité, fraternité*** (Basa Prasman buat "Kebebasan, keadilan, persodaraan") entu moto resmi deri Prasman én Haiti.

Eni frasa brojol pas Révolusi Prasman, tapi gagal jadi slogan resmi kagak kayak yang laen. Karena keadaan perang nyang permanen, frasa "Liberté, égalité, fraternité, ou la mort!" (Kebebasan, keadilan, persodaraan, atau modar!) dipake, tapi dengan cepat ditinggalin karena ngebangkitin kenangan pas perang. Di abad ke-19, entu jadi motto rekiblikan dan liberan nyang ngedukung démokrasi én ngegulingin bestir nyang nindas dan ngedukung tirani dari banyak jenis. Orang-orang révolusionér Révolusi Prasmana make motto "Liberté, égalité, fraternité," tanpa dipake ama Monarki Juli. Eni frasa pertama kali dipake buat motto negara resmi taon 1848, ama gubernur Kiblik Prasman Kedua. Kosong pas Kekaisaran Prasman Kedua, Kiblik Prasman Ketiga make lagi buat motto negara resmi pada tahun 1880. Entu ditulis dalem konstitusi Prasman taon 1946 dan 1958 nyang keduanya dalem Judul 1, *Kedaulatan*, pasal 2.

Selama kukuan Dètslan atas Prasman saat Perang Dunia Kedua, gubernur Vichy ngeganti jadi frasa *Trevail, famille, patrie* (Gawean, keluarga, tana) buat ngegambarin arah anyar pemerenta.

## Ruju'an

## Pelampang luar
* Situs resmi (dalam basa Inggris)
Ba'wan

**Ba'wan** (hurup Arap gundul: بقون) nya'entu atu macem gorèngan nyeng ada di mana baé di Indonésia. Ba'wan punya laèn-laèn rupa ama nama di laèn daérah. Ba'wan entu biasanya bentukannya dèplè ama rasanya guri, kaga' manis. Ba'wan punya ba'an dasarnya entu adonan tepung. Biasanya adonan bakal ba'wan géh bisa dipaké bakal ngeja nggorèng gorèngan laènnya. Adonan ba'wan biasanya dibumbuin ama tumbar, daon bawang, ama dikasi kunyit bagèn warnanya cera'.

## Asal mula ba'wan
Ba'wan entu asal katanya mah deri basa Tionghua nyeng arti benerannya entu "bola daging".

## Macem-macem ba'wan
Di kampungan-kampungan Betawi ama daérah Sunda, ada berabiji rupa ba'wan nyang has kaya' gini:
* **Ba'wan** atawa **bala-bala**, nya'entu ba'wan nyang paling nyohor. Enni ba'wan dikeja deri ngkol ama wortel nyang diirisin tipis-tipis.
* **Ba'wan jagung**, nya'entu ba'wan nyeng isinya jagung bolé mipil. Ada juga nyeng nyebutnya perkedèl jagung kalu ngeja'nya rada bunderan.
* **Ba'wan jèngkol**, nya'entu ba'wan nyeng isinya jèngkol bolé ngiris tipis-tipis.
* **Ba'wan teri**, nya'entu ba'wan nyeng isinya teri kecit-kecit.
* **Ba'wan udang**, nya'entu ba'wan nyeng isinya udang.
* **Ba'wan témpé**, di tempat laèn disebutnya *témpé tepung*, laèn juga ama *témpé mendoan* nyang gedéan ama kaga dikeja gorèng garing.

## Ba'wan di laèn-laèn tempat
Ba'wan, utamanya bala-bala, punya macem-macem nama di laèn-laèn daérah di Indonésia. Misalnya di Semarang enni gorèngan disebutnya *pia-pia* èn di Surabaya disebutnya *oté-oté*.
Prasmanan

**Prasmanan** atau **bopèt** () entu cara nyajiin Penganan dalam Keriaan atawa Warung madang, caranya taro penganan di atas meja panjang én tamu bakal ngambil sendiri penganan yang dipengèn. Prasmanan kesohor di Indonésia karena simpel dan ngurangin jumlah pelayan yang diperlukan dalam suatu keriaan. Kata KBBI (Kamus Gedé Bahasa Indonésia), prasmanan diartiin cara ngejamu penganan dengan mempersilakan tamu ngambil én memilih sendiri di atas meja.

## Asal kata
Prasmanan asalnya deri kata "*prasman"* ditambahin sambungan "*-an."* Kata "*prasman*" sendiri mengacu pada cara ngedahar orang *fransman*, sebutan orang Welanda buat orang-orang Prasman nyang wayah entu biasa ngidangin penganan di atas meja. Kata "*prasman"* muncul dalem buku resép Njonja Johanna *Boekoe Masakan Baroe* yang nyimpen resép cara masak kue pake "Tjara Blanda, Tjina, Djawa dan Prasman." Dalam basa Welanda diri, istilah prasmanan kesohor sebagai *buffet* yang hakikatnya ama kaya *buffet* dalam basa Inggris. "*Pras*" merupakan pengucapan kata "French". Cara ngedahar ala "Fransman" terus diintilin ama orang-orang Welanda. Menurut Fadly Rahman dalem bukunya "Jejak Rasa Nusantara", eni gaya juga diterima oleh masarakat Nusantara dan masih kesohor ampe sekarang. Karena susah buat orang Nusantarangucapin istilah "Fransman" terus berobah jadi "makan prasman" nyang kelamaan jadi "makan prasmanan".

## Ruju'an

## Lihat pula
* Rijsttafel
* Selametan
Pengadem pangkèng

**Pengadem pangkèng** (hurup Arab Gundul: ) atawa **pengadem** (hurup Arab Gundul: ) atawa **pemantes hawa** (hurup Arab Gundul: ) atawa basa sariannya **asé** (hurup Arab Gundul: ) (, pèndèkannya **AC**) entu peranti atawa mesin nyang dirancang bakal mantesin suhu hawa ama kedemekan pangkèng (nyang kanggo bakal ngademin atawa ngengkebin hawa, pegimana hawanya di entu waktu).

Sari-sarinya, mah, ni peranti punya cara kereja maké pekiteran pendinginan.

Engehan pengadem pangkèng udah ditauin ama dipasang semparakan jaman Romawi Kolot ama Parsi jaman tengah-tengah. Na, pengadem pangkèng modèren nongolnya dèri kemajuan èlmu kimia di abad 19. Kalo pengadem hawa paké lèstrik gedé mula-mula ditemuin ama dipaké tahon 1902 ama si Willis Haviland Carrier.

## Paranan
Kué pisang

**Kué pisang** (tulisan Arap gundul: كويه فيسڠ) nya'entu atu kué basah terdisionil nyeng nyohor di pulo Jawa, nyeng juga dikenal di kampung-kampungan Betawi. Di Jawa enni kué punya nama entu *nagasari* (aksara Jawa: ꦤꦒꦱꦫꦶ). Enni kué kamprahnya ada bakal acara keriaan atawa selametan ènsb. 

## Bédanya ama pisang aduk
### Rupa kué pisang
Kué pisang entu dikeja deri adonan tepung, gula ama santen dicitak di daon pisang, terus dalemnya diselipin pisang bolé ngiris sebiji. Ini kué dibungsel maké daon pisang terus dikukus. Kalu dibelèk, enni kué kiatannya punya warna puti ama pisang sepotong di dalemnya kiatan juga.

### Rupa kué pisang aduk
Ada juga hatu kué Betawi nyeng namanya pisang aduk. Kalu enni kué entu ba'annya dasarnya malahan entu pisangnya. Pisang nyeng uda pada mateng entu pada dibejekin keja ancur terus diaduk ama tepung, gula, ama kelapa bolé marut. Abis entu enni kué gèh dibungkus daon pisang ama dikukus ongkoh. Mentakan bentukan luarnya mah sama ama kué pisang.
Ondé-ondé

**Ondé-ondé** atawa **kué ondé**  (tulisan Arab gundul: ) nya'entu barang sebiji kué nyeng nyohor di kampung-kampung Betawi ama di mana baé tempat di Indonésia. Enni kué punya nama kalu di Jawa, nya'entu ***klepon*** (basa Jawa: ꦏ꧀ꦊꦥꦺꦴꦤ꧀). Cuman, kalu di Betawi ama ada berabiji laèn-laèn daérah pada, enni kué sebutannya tuh ondé-ondé.
Majalah

**Majalah** (hurup Arab Gundul: مجلة) nya'entu terebitan boléh nyitak maké tinta ama keretas nyeng diterebitinnya entu tuh melulu, ngedutrun, kaya' unggal minggu atawa bulanan misalnya. Majalah punya isi entu rupa-rupa makalah nyeng ba'an omongannya macem-macem sarang atu ama laènnya. Entu dia punya basa géh dipantesin  bakal orang nyeng pada mbacain, makanya dikeja gampang. Biasanya majalah entu dapet duitnya deri iklan, orang-orang nyeng pada beli ama pada langganan.

## Macem-macem
Banyak macem-macem majalah, kayak majalah nyang tulis tentang atur banda, pemerdataan ama kajian nyang paling anyar, wadon, agama, atawa budaya sayur.

## Paranan
Asma Nadia

**Asma Nadia** (brojol Jakarta, 26 Maret 1972) nya'entu tukang tulis roman èn cerpèn Indonésia. Dia kesohor jadi pendiri Forum Lingkar Pena èn manajer deri *Asma Nadia Publishing House*.

## Keidupan sorangan
Dia anak kedua deri pasangan Amin Usman nyang asalnya deri Aceh èn Maria Erry Susanti turunan Cina nyang mualap deri Medan. Ia punya atu empo' namanya Helvy Tiana Rosa, èn atu titi namanya Aeron Tomino. Entu bertiga seriusin banget dia punya buat nulis kaya' engkong deri babanya nya entu Teuku Muhammad Usman El Muhammady. Dia juga saudara tiri nya tukang lakon atawa tukang pulitisi, Krisna Mukti.

## Paranan
Izzatul Jannah

**Izzatul Jannah** nya'entu nama pena dari Setiawati Intan Savitri. Die punye karya pertama ditontonin di majalah Ananda pas masih di kelas 5 SD. Semprakan begunjeng ama kajian en da'wah Islam pas taun 1992 die mulai nulis cerita Islami. Kire-kire 50 cerpen lebih die punya karya berhasil ditontonin di majalah Annida, Ummi, Ishlash, en belasan artikel bebas soal Islam. Die juga pernah jadi jawara III LMCPI I Annida, jawara harepan LMCPI IV Annida, en masuk nominator cerpenis kedemenan persi Annida.

## Paranan
Èsai

**Èsai** nya entu jenis tulisan singget nyang gambarin cara deleng ape argumen penulis tentang suatu topik ketentu. Èsai sering kali sipatnya subjektip, mungkinin penulis buat nyampaiin pemikiran, ide, ape pengalaman pribadi orang entu. Bentuk ama tujuan entu esai punya banyak macemnya, mulai dari naratip nyang nyeritain pengalaman pribadi, deskriptip nyang ngegambarin objek ape peristiwa, ingge argumen nyang ngedebatin gagasan ape posisi ketentu. Nurut Kamus Besar Bahasa Indonesia (KBBI) esai entu karangan prose suatu urusan se sepintes lalu dari sudut pandeng penulis die. Perlu diketahui kalo bentuk penulisan essay entu “esai”, bukan “essay” ape “esay” ape “essai”.

Malah nurut tauan jurnalistik, pengertian essay entu tulisan nyang muat pendapet seseorang tentang suatu persoalan ditinjok se subjektip. Èsai punye struktur keorganisir nyang baek. Dimule ama penganter nyang ngenalin topik ama nyajiin argumen utama, diikuti ame isi èsai nyang ngembangin argumen entu ama bukti ape contoh, ama diberentiin ama kesimpulan nyang ngerangkum poin-poin penting iring mungkin ngasiin pandengan ape saran buat mase depan. Gaya ama nade èsai dapet beagam, kegantung di tujuan ama audiens die.

## Ruju'an
Cerpen

Cerita pendek, atawa nyang biasa orang-orang bilang cerpen, entu salah satu macem prosa isinye cerita boongan,bukan kejadian beneran. Dari namenye juge, cerpen emang condongnye lebih singket, padet, ame langsung ke maksudnye, kagak kayak karangan fiksi lain nyang panjang-panjang, kek novelet ape lagi novel. Isi cerpen mah palingan kagak nyampe 10.000 kata, atau kurang dari 10 halaman kuarto. Kalo nulis cerpen, biasanye orang make gaya bahasa naratif. 

## Ciri-ciri cerpen
Cerita pendek mah biasanye kagak punya alur yang ruwet-ruwet amat. Kejadian, alur, ame tempat ceritanye juga palingan cuma satu doang. Cerpen juge tokohnye dikit, ame waktu ceritenye singket. Kalo pun ade bagian cerite yang rada panjeang, biasanya isinye cuma unsur-unsur penting aje, dibumbuin suasana dramatis, trus ade pembuka yang ngejelasin tempat, keadaan, ame sape tokoh utamanye. Abis itu, di dalem cerite biasanye ade kejadian yang bikin para tokohnye pada berantem pendapat, sampe aksi makin naek dan muncul momen yang penting. Ujung cerite pendek itu biasanya buat nyelesain masalah-masalah yang muncul di dalem cerite, sambil nyampein pesan moralnye.

Cerpen jaman sekarang mah alurnye dikit aje, kagak banyak pembuka ape perlawanan antartokohnye. Awal ceritenye juga sering langsung nongol dari aksi yang mendadak. Alurnye punya klimaks, titik balik gitu, trus cerpennye biasanya abisnye juga mendadak. Pesan moral di akhir cerpen mah kadang ade, kadang kagak ketebak.

Tema di dalam cerpen biasanye lebih kentara, soalnya kejadian-kejadian yang dipilih itu sengaja ditonjolin, jadi kayak mozaik yang ngejelasin satu pesan yang lebih dalem. Jumlah kata dalam cerpen biasanya antara delapan ratus sampe dua ribu tiga ratus kata. Kalo ditulis di kertas A4, cerpennye jadi kurang lebih empat sampe tujuh halaman, spasi satu setengah.

## Ruju'an
Afifah Afra

**Afifah Afra** enni tukang tulis nyang punya nama asli nya'entu Yeni Mulati.. Tukang nulis novel, artikel, en cerpen. Ampe wayah gini, Afifah Afra ude nulis seabreg 67 judul buku nyang fiksi ama non fiksi. Afifah Afra nya pernah ngejabat jadi entu Ketua Umum Forum Lingkar Pena pas wayah  2017 ampe 2021.
 wayah gini, Afifah Afra ngejabat jadi salah atu anggota Dewan Pertimbangan Enclekan Lingkar Pena. Afifah Afra ngediriin penerbit Indiva Media Kreasi tanggal 1 Agustus 2007, wayah gini ngejabat jadi direktur di penerbit nyang tempatnya ada di Kota Surakarta entu. Buku-buku nyang udah ditulis nya'entu Nun Pada Sebuah Cermin, 

## Paranan
Habiburrahman El Shirazy

**Habiburrahman El Shirazy**, nyang biasa dipanggil **Kang Abik**, nya'entu atu tukang tulis novel, ustad, ama sutradara nyang bekèn banget di Indonésia. Dia lair di Semarang, tanggal 30 Sèptèmber 1976. Kang Abik sekolanya jauh, di Uniwersitèt Al-Azhar di Kairo, Mesir. Nah, enni, nih, nyang bikin gaya tulisan-tulisannya jadi béda èn banyak ngaruhnya. Dia kesohor banget sebagé orang nyang kali pertama bikin gènré fiksi Islam. Isinya campur-campur, ada dakwah, ada kisah cinta-cintaan, ama nilai-nilai moral nyang bagus. 

Novel dia nyang bikin hèboh èn bener-bener ngubah peta sastra Indonésia itu *Ayat-Ayat Cinta* (2004). Novelnya laku banget, pas dijadiin pilem juga' sukses gedé-gedéan. Novel-novel dia nyang laén begitu juga', laris manis kaya' *Ketika Cinta Bertasbih* ama *Bumi Cinta*.

Gaya nulis Kang Abik entu mantep, isinya banyak konplik batin, ngegambarin tempat ama budayanya juga' jeli, tambah lagi ada ma'na nyang 'dalem' deri sisi spiritualnya. Mangkanya, novel dia bukan cuman enak dibaca bakal hiburan, tapi juga' bikin orang jadi terang pikirannya (dapet pencerahan).

Selain sibuk bikin karya, dia juga' aktip banget ngasih dakwah ama bikin komunitas literasi (komunitas bakal orang-orang nyang seneng baca ama nulis).

## Ruju'an
Helvy Tiana Rosa

Dr. **Helvy Tiana Rosa**, S.S., M.Hum. (brojol 2 April 1970) nya'entu sastrawan èn tukang gencer baca deri Indonésia. Karya pertama nyang diasilin entu cerita pendek judulnya "Ketika Mas Gagah Pergi (KMGP)" taon 1993 nyang diterebitin di majalah Annida. Selang 18 taon (taon 2011), eni cerita pendek diterebitin dalem versi roman nyang ngegabungin cerpen lanjutannya taon 1997 nyang judulnya "Lelaki Tak Bernama" èn udah dicetak ulang 38 kali. Selaèn KMGP, namanya juga kesohor deri karya-karyanya nya'entu puisi, cerita pendek, romen, drama, dan èsai sastra nyang dimuat di media massa.

Jadi tukang gencer baca, Helvy juga pendiri Forum Lingkar Pena (FLP), Teater Bening, èn turut ngebesarin Majalah Annida. Ia juga aktip ngikut banyak organisasi nyang berhubungan ama sastra dan bacaan, kaya Sekretaris Dewan Kesenian Jakarta (2003) èn Anggota Komite Sastra Dewan Kesenian Jakarta (2003-2006), jadi Anggota Majelis Sastra Asia Tenggara (2006-2014), Anggota Komisi Seni Budaya Islam, Majelis Ulama Indonesia (2011-2020), èn sekarang jadi Wakil Ketua Lembaga Seni Budaya èn Peradaban Islam MUI.

Helvy kelarin Sarjana Sastra di Fakultas Sastra, Universitas Indonesia, pendidikan Magister Humaniora di Fakultas Ilmu Budaya, Universitas Indonesia, èn dapetin gelar doktor di bidang Pendidikan Bahasa dari Universitas Negeri Jakarta. Sejak taon 2005 dia resmi ngabdi jadi dosen di Fakultas Bahasa èn Seni, Universitas Negeri Jakarta. Selaènn jadi dosen, taon 2015 Helvy mulain gawènya jadi Produser lewat film Ketika Mas Gagah Pergi nyang diambil deri karya pertamanya.

## Paranan
Sinta Yudisia

**Sinta Yudisia** adalah Ketua Umum Forum Lingkar Pena  (FLP) periode 2015-2019. Dia lahir di Yogyakarta, 18 Februari 1974. Memulai karir menulis sejak 2001, Sinta sudah menerbitkan 23 antologi, 23 novel, 9 non-fiksi dan 7 buku anak.

Sinta Yudisia meraih banyak penghargaan antara lain:

# Juara II lomba menulis cerpen Islami majalah Annida, tingkat nasioanl, 2001 (Jalinan Kasih Yang Terkoyal)
# Juara II lomba cerpen Islami FLP, tingkat nasional, 2002 (Terbanglah Wahai Ababilku)
# Juara I lomba menulis Novel Islami GIP, 2003 (sebuah Janji)
# IBF Award untuk novel terbaik 2009 (the Road to The Empire)
# 50 besar Novel terpilih Republika, 2011

## Ruju'an
Kitab

**Kitab** atawa **buku** nya'entu kumpulan kertas yang isinyè tulisan. Lembar-lembar entu bisa dikeja deri macem-macem barang, kayak kayu, kertas, ampè gading. Semuanya dijadiin satu biar nyatu jadi satu pegangan nyang ngemuat tulisan, gambar, apè katè karya rekaan. Tiap lembaran kertas entu, kitè bilangnyè alaman.

Wayah gini, buku entu ada nyang pèrsi buku lèstrik nyang pakè peranti kayak kumputer, kumputer tèngtèng, hèngpon talenan, atawa hèngpon. Buat baca eni pèrsi buku, perlu pakè peranti alus husus.

## Jenis-jenis buku
Beberapa conto buku:
* Roman
* Majalah
* Kamus
* Komik
* Manga
* Banda èlmu
* Kitab suci
* Biograpi
* Naskah
* Jurnal ilmiah
* Makalah

## Paranan
Jurnal ilmiah

**Jurnal ilmiah** () nya entu tulisan nyang ditongtotin ada waktunya bakal tongtot-tongtotan nyang kejuntrung ama elmu, tulatnya kaya laporan nyang baru ditongtotin nyang bakal jembarin penyahoan. Jurnal ilmiah entu atu wasilah bakal umrup. Jurnal ilmiah bentukannya kumpulan artikel karya ilmiah nyang lewat proses telae sejawet biar die bakal bolehin banda nyeng kaga' ngilon.

## Kandutan
Artikel nyang ada dalem jurnal ilmiah nyang ditongtotin kebanyakan ditulis ama cendekiawan, kaya mahasiswa, tukang perdata, ama profesor. Kebanyakan jurnal bener-bener husus, senajan jurnal nyeng udah kolot kaya *[[Nature]]* nongtotin artikel ama makalah ilmiah di macem bidang husus. Jurnal ilmiah muat artikel yang udeh lewat proses penelaaan sejawat jadi upaya buat mastiin kalo artikel menuhi standar kualitas jurnal ame validitas ilmiah. 

Publikasi asil penelitian entu paroan penting dari metode ilmiah. Penulis artikel jurnal ilmiah ngedeskripsiin eksperimen ape rumus ketentu ame ngasiin detail yang cukup ampe-ampe peneliti bebas lepas dapet ngulangi eksperimen ape rumus entu buat nentuin verifikasi asil. Setiap artikel jurnal ilmiah jadi paroan dari catetan ilmiah tetap.

## Cakupan
Makalah dalem jurnal ilmiah boléh dipakè bakal endukung pemerdataan ama kuliah. Artikel ilmiah dimanpaatin ama para tukang perdata bakal ngintilin penjembaran penyahoan ama jadi patokan bakal tukang perdata terusannya. Atu ihwal nyang penting deri artikel ilmiah nya entu pungutan deri asil perdata nyeng sebelonnya. Akibat deri makalah ama jurnal sokanan diponten liwat ngitung paranan. Berapa badan nyang ngasih paranan nyatet paranan bakal ngukur akibat deri atu jurnal. tulad èlmu èn tèhnolohi.

## Ruju'an
Roman

**Roman** nya'entu atu janrah karya serat nyeng wujudnya serat-seratan. Roman punya cerita entu asilnya deri awangan nyeng mbahas soal atu orang atawa atu tokoh punya mas'alah idup. Roman punya cerita dimulain nongtodnya soal nyeng dialemin ama tu tokoh èn ujung-ujungnya entu mas'alahnya jadi rèngsè. Roman punya cerita entu rada riweuh ketimbang cerita pèndèk. Tokoh èn wewengkon nyeng diomongin dalem roman entu nèka-nèka èn ngomongin wayah nyeng lama. Roman punya penokohan entu ngiatins sipatnya saben pelakon deri cerita nyeng diomongin. Roman isinya entu ada berapa bab èn anak-bab nyeng pas ama ceritanya. Tukang tulis roman namanya entu tukang roman atawa tukang tulis roman.

Roman punya janra digambarin gableg "tarih nyeng terus-terusan èn keambreg ampé ampir-ampir nocèng taon". Ni delengan asalnya deri Yunani èn Rum klasik, jaman tenga-tenga, awal-awal roman wayah gini, èn terdisi *novella*. *Novella* nya'entu atu setila basa Itali nyeng ma'sudnya entu nggambarin cerita pèndèk nyeng dijadiin setila dalem basa Inggris semprakan abad ke=18. Ian Watt, tukang tarih sastra Inggris, nulis di bukunya *The Rise of The Novel* (1957) kalo roman awal-awalnya nongtod pas awal abad ke-18. Miguel de Cervantes, empunya *[[Don Kisot|Don Quixote]]*, sokanan digero' tukang tulis roman Éropa nyohor pertama pas wayah gini. Awal-awalnya deri *Don Quixote* ditongtodin taon 1605

## Unsur jeroan

* Tokoh, tukang lakon dalem ceritanya.
* Plot atawa arah cerita, elèran kejadian deri awal ampé ujung nyeng disusun ngikut kaya' sebab-akibat.
* Lataran, gambaran nyeng dipaké bakal nempatin kejadian dalem atu penceritaan nyeng boongan. Lataran isinya entu wewengkon, wayah, èn suasana.
* Amanat, pesen nyeng dikasi ama tukang tulis roman. Pesennya entu bisa ngasi tambaan penauan, tarbiyah, ma'na idup, iburan, kepuasan, èn kekayaan ati bakal idup.
* Sisi deleng atawa *point of view*, nya'entu sisi tukang tulis dalem gawain cerita.

## Paranan
Muhammad Irfan Hidayatullah

**Muhammad Irfan Hidayatullah** nya' entu dosèn èn tukang nulis nyang brojol di Tasikmalaya tanggal 3 Maret 1973. Dia kerjanya jadi dosèn di Uniwersitèt Universitas Padjajaran èn jadi tukang betulin jurnal èn majalah Ruang Makna. Selaèn jadi dosèn, dia juga nulis makalah, èsai, puisi, èn pantun. Dia juga aktip di enclekan nulis, kaya' Forum Lingkar Pena, èn palsapah Sunda.

## Paranan
Attack on Titan

**Attack on Titan** (, tarjimnya: **Raksasa nyang nganpal**) ya'entu rèrodan komik èn gambar cèmèn Nipong nyang bekèn nyang diserat ama Hajimé Isayama ( (Kanji)) sederi bulan Sèptèmber 2009.

## Ruju'an
Bir

**Bir** ya'entu atu macem minuman alkohol nyang dikejanya liwat prosès fermentasi ba'an pati sonder ngeliwatin prosès penyulingan seabis fermentasi. Bir entu minuman alkohol nyang paling banyak dikonsumsi di dunia ama juga' kemungkinan nyang paling kolot. Selain itu, bir juga' minuman paling bèken ketiga di dunia, seabis aèr ama tè.

## Ruju'an
Selorokan

**Selorokan** (hurup Arab Gundul: ) atawa **laci** (hurup Arab Gundul: ) nya'entu tempat nyang bentukanah kotak nyang, sari-sarinya, adanya, mah, di aba-aba. Entu selorokan kena dibetot bakal ngeranggah isianah. Selorokan kena dikeja bagèan bakal macem-macem aba-aba, kaya' gerobok, méja, hata, kotan, ambèn. Selorokan, keseringanah, mah, dipaké kanggo nyimpen barang-barang biasa atawa barang-barang beduit.

## Pengejaan
Selorokan kena dikeja paké macem-macem cara ama bahanah, kaya' kayu, bahan gabrekan kayu, logem, ama pelastik.

## Catetan kaki
Sinta Yudisia Wisudanti

**Sinta Yudisia Wisudanti** nya' entu psikolog èn tukang nulis nyang brojol di Yogyakarta, 18 Februari 1974. Dia pernah brapa kali jadi jawara nulis cerpen, buku, èn èsai. Die juga pernah jadi jawara 3 sejagad Nasional *Live Blog Competition XL 2015.*  Dia juga aktip di enclekan nulis, kaya' Forum Lingkar Pena, pernah ngejabat jadi Ketua Umum FLP Pusat (2013-2017). Selaen entu Die juga Guru kelas tukang nulis di SDIT Al Uswah èn tukang ngasuh Rubrik Buah Hati majalah Oase.

Tulisan-tulisan (artikel, opini, cerpen) nyang pernah dikeja, udah ditontonin  dikoran atawa majalah atawa website di Republika, Jawa Pos, OASE, Kotakamal, fimadani.com, Annida, Ummi, dll

Kire-kire ada total 50 lebih die punya karya, mule deri buku, cerpen, novel  èn èsai.

## Paranan
Makalah

**Makalah** nya'entu tulisan nyang ada juntrungannya ama èlmu atawa masalah husus, nyang udah lèwat pemerdataan ama ajian.  Makalah sokanan dipakè bakal sekolah ama kuliah bakal gemblèngan nulis ilmiah, pikir nyang bener-bener, srènta bakal ngambil èlmu deri macem-macem pengabaran. 

## Ciri-ciri makalah
Makalah entu punya ciri-ciri nyang ngebèdain deri tulisan lainnya:

# Tulisannya bisa ngerangkum èlmu deri macem-macem pengabaran jadi atu nyang baè.
# Asil laporan kegiatan lapangan nyang pas ngikut mas'alah atawa perdata bakal kitab.
# Nunjukin pemahanan bakal kandutan deri macem-macem sumber nyang dipakè bakal buat makalah.

## Paranan
Cerita pèndèk

**Cerita pendek** atawa sokanan disingget **cerpèn** entu atu serat-serat nyeng isinya bukan kejadian beneran, timbang cerita boongan. Cerpèn condong singget, padet, èn langsung tujuannya ketimbang karya-karya serat boongan laèn nyeng panjangan, kaya' roman kecil atawa roman. Jumblah kata di ceritanya entu kaga' lebi deri ceban. Cara nyerat cerpèn gè' maké gaya cerita.

Cerpèn punya unsur jeroan entu awalnya deri terdisi omongan nyeng ngasilin cerita-cerita nyohor, kaya' *[[Iliad]]*, èn *[[Odyssey]]* nyeng diserat ama Homer. Tu cerita diomongin maké puisi nyeng ujungnnya ada iramanya. Sahdan, tu irama jadi perkakas bakal nolong orang nyeng nginget cerita. Bagéan singget deri ni cerita dipancer bakal cerita-cerita dèwèkan nyeng bolé diomongin bakal atu kans pèndèk. Kabèhan cerita anyar disampéin kalo kabèhan bagéan ceritanya uda rèngsè.

## Paranan
Pipiet Senja

**Pipiet Senja**, atawa aslinya **Etty Hadiwati Arief**, nya'entu tukang sair ama tukang tulis cerpèn, novel, cerita anak, nyang lair di Sumedang tanggal 16 Méi 1957. Dia udah ngasilin lebih deri 80 novel remaja, novel Islami, antologi cerpèn bersama, ampé buku anak. Dia juga' bekèn sebagé pegiat literasi di Forum Lingkar Pena.

Awalnya, mah, Pipiet bikin sair nyang dikirimin ke radio-radio di Bandung. Dia, mah, taun 1974 udah  kesohor di radio-radio di Bandung, tapi belom berani ngirim ke majalah. Abis sair, dia mulain bikin cerpèn. Jalan setaun, cerpènnya dimuat di majalah Aktuil di Bandung. Deri situ, karyanya semangkin bekembang ampé diterbitin ama penerbit gedé di Jakarta kaya' Mizan, Gema Insani Press, Zikrul, èn Senayan Abadi. Karya-karyanya nyang kesohor banget antara lain ya'entu *Lukisan Rembulan* (2003)*, Menggapai Kasih-Mu* (2002), *Namaku May Sarah* (2001)*, Tembang Lara* (2003)*, Rembulan Sepasi* (2002), *Merah Jenin: Kado Cinta untuk Palestina* (2002) *Meretas Ungu (2005),* èn Langit Jingga Hatiku (2007). Pipiet niat banget ngebagiin ilmunya di dunia literasi. Kaga' tanggung-tanggung, dia udah ngiderin Indonésia bahkan ampé ke luar negeri segala, lantaran getol ngajarin siapa aja bakal kiat-kiat nulis cerpèn ama novel. 

Pipiet Senja meninggal dunia pas tanggal 29 September 2025. Kabar dukanya dibagiin ama akun Instagram Forum Lingkar Pena. 

## Rujukan
F.D.J. Pangemanann

Pangemanann brojol dari kuarga anak kaum Minahasa taon 1870. Ada nyang bilang dia tau jadi amtenar Welanda sebelon pensiun ama jadi jurnalis, tapi tukang nulis ama tukang nanggepin sastra Indonésia Pramoedya Ananta Toer rada sangsi sama ni omong-omongan, lantaran Pangemanann entu témpo masing mudaan. Toer justru masih percaya Pangemanann kelukaan pas betugas ampe-ampe situasi maksa dia buat pensiun dini.Sekitar taun 1894, Pangemanann jadi wartawan buat koran Bahasa Melayu, *Bintang Betawi*, nyang pusatnya di Batavia (sekarang Jakarta). Pas entu die ude aktip nulis karya piksi. Karyanya,  diterbitin dalam bentuk serial di surat kabar.

## Ruju'an
Pèlem bikin-bikinan

**Pèlem bikin-bikinan** atawa **pèlem cerita-ceritaan** entu pèlem nyang ngejèmbrèngin bikin-bikinan atawa cerita-ceritaan. Pèlem cerita-ceritaan bakal jualan nyang lama mampangnya sejaman atawa lamaan lagi entu sokanan dibilang pèlem panjang. Pèlem cerita-ceritaan mula-mula nyang kebikin jaman baru masup abad ke-20 aselinya, mah, tonil disèntèrin; ampé tiga atawa empat puluan taon juga' bikin-bikinan pèlem masing pating kesawaban ama terdisi tonil nyang udah deri jaman jebot.

Di ni pèlem punya gaya, cerita-ceritaan ama lakon-lakonan nyang kaya' beneran dipaké bakal ngebikin penongton pada cayaan kalo tu cerita bikinan suèr kejadian. Mingkin ari, ga' cuman ceritera atawa lakonnya doang nyang diperatiin; unsur pèlem laèn kaya' nyang penyèntèran, nyang pegingseran alat impleng segala juga' mingkinan digetolin ni modèl pèlem.

## Paranan
Lily van Java

***Lilly van Java*** (***Bakung deri Jawa***), juga' digero ***Melatie van Java*** (***Melati deri Jawa***), entu pèlem taon 1928 deri Hindia Welanda nyang didalangin ama Nelson Wong. Tadinya, mah, ni pèlem mao dibikin ama South Sea Film èn direkem ama dalang orang Amrik, tapi ujung-ujungnya dikelarin ama si Wong punya pabrik Halimoen Film. Ni pèlem ada mampangin ceritera anak wadon nyang dipaksa kawin ama lanang nyang dianya kaga' demen. Tètèk bengèk pasal setèr nyang maèninnya rada kaga' danta, biar kata ni pèlem dikata jadi pèlem awal-awalnya deri rèndèngan bejibun pèlem bikinan orang Tionghoa di Indonésia. Mentak, ni pèlem udah ilang.
Misbach Yusa Biran

H. **Misbach Yusa Biran** (brojol di Rangkasbitung, Lebak, Banten 11 Sèptèmber 1933 – wapat di Tanggerang Kidul, Banten, 11 April 2012) entu atu tukang ngarahin pèlem, tukang nulis jalan ceritera, anak lènong, tukang cerpèn, tukang nanggepin, tukang sastra, ama biangnya pencatetan riwayat pèlem Indonésia.
Serani

**Agama Serani** atawa **Krèsten** entu atu agama tauhid Ibrahimiah kebongkotan ama Yèsus punya riwayat idup èn ajaran, nyang juga' jadi biangnya eni agama. Agama Serani juga' jadi agama paling gedénya sedunia, dengen lebi dari 2.5&nbsp;miliar atawa 2,6 miliar orang nyang ngrikutin, atawa nyaris sepertiganya deri penjogrog sedunia, nyang juga' digero "kaum Serani". Orang Serani taunya entu Yèsus, mah, Tuhan punya Anak ama Tukang Nyelametin segenep manusia nyang dateng jadi Mèsias, kaya' nyang dibilang ramal-ramalan Kitab Mugadas Wasiat Kolot.
Pop kréatip

**Pop kréatip** entu atu cawangan ama anakjanrah deri gending sayur Indonésia nyang nongol di abad ke-20 ujung lantaran ngambreknya gending Indonésia ama sawaban gending modèren sedunia kaya' pangki, jès, disko, ''new wave'' ama rok èntèng. Dasar èmang bongkotan ama gending cara kotaan, ni janrah sokan ditengerin ama lelaguan nyang alus, tetabuan nyang gancang, ama sa'ir perihal nostalgia. Deri sononya, mah, ni janrah entu juntrungan serènta cerminan deri banternya pengmodèrenan ama pemegaran kebandaan Indonésia wayah 1980-an ampé 1990-an awal. Mulain deri taon 2010-an ujung, pop kréatip kedapetan pamor di seantéro anak muda Indonésia, ampé-ampé dianya naèk daon lagi di pelampangan gending Indonésia.

## Paranan
Maimon Herawati

**Maimon Herawati S.Sos, M.Litt.** nya'entu atu tukang tulis wadon nyang kesohor asal Indonésia, selaèn entu dia juga' atu dosèn pengajar tetep bakal Èlmu Penjuntrungan di Uniwersitèt Padjadjaran, Bandung sejak taun 2008. Dia dulunya belajar S1 di uniwersitèt nyang sama, terus dia ngelanjutin ngambil gelar S2 di Uniwersitèt Abertay, Skotlan. Pas di luar negeri, ia juga' perna kerja jadi tèknisi di Cèntral Newcastle High School sebelom dia balik lagi ke tanah aèr.

Sebagé pengarang, Maimon Herawati adalah salah atu pendiri Forum Lingkar Pena, sempet juga' jadi tukang permak di majalah Ummi deri taun 1998-2000. Tulisan-tulisan dia, mulain deri cerpén, jurnal, ampé novel banyak nyang ngangkat isu Palestén. Sebagé aktipis kemanusiaan, dia juga' ngikut jadi salah atu rombongan nyang belayar ke Gajah barebg Global Sumud Flotilla, berangkatnya dari Tunisia.

## Rujukan
Coko'

**Coko**' (hurup Arab Gundul: ) atawa **pangkod pinang** (hurup Arab Gundul: ) atawa **rongkod pinang** (hurup Arab Gundul: ) atawa **panjat pinang** (hurup Arab Gundul: ) entu adu-aduan nyang dilakoninnya tibang ngerongkod bongkot puun pinang (atawa puun laèn) nyang udah disèsèt ama diboréhin licin-licinan, entakanuh orang-orang pada gasik-gasikan nyomot barang-barang nyang disangsangin di atasnya. Ni adu-aduan, mah, sari-sarinya diadainnya pas lagi Tujubelasan. Ni adu-aduan èmang udah jadi orang kita punya kebiasaan nyang wakap atawa bekèn pas Tujubelasan.

## Paranan
Bebalung

**Bebalung**, atawa juga' digero' **bebalung sampi**, nya'entu panganan terdisional has Lombok kaya' sop-sopan nyeng maké daging, nyeng rasanya entu gurih. Bebalung dikeja maké iga atawa daging sampi nyeng jadi ba'an utamanya, èn dimasak maké macem-macem bumbu bakal ngeja hasilin rasa nyeng béda. Kalo ngiat ke basa Sasak, kata *bebalung* gableg arti *ungkulan*, lantaran orang-orang pada nyayain kalo ni panganan bolé ngasi ungkulan bakal badan.

Bebalung ditanjain bakal macem-macem keriaan, kaya' kondangan, sunatan, upacara adat, atawa upacara wapat di masarakat. Tu bebalung timbang dimadang rasa0-rasa nyeng has, cuman ni ngelambangin bareng-bareng dalem terdisi masarakat Lombok.

## Paranan
Beberuk manuk

**Beberuk manuk** nya'entu panganan kas Lombok, propinsi Nusa Tenggara Kulon. Ni panganan keitung deri ayam nyeng dibumbuin terus digorèng, serènta ditanjain ama sambel has Lomok, nya'entu sambel beberuk. Sambel beberuk nya'entu atu panganan terdisionil has Lombok nyeng penting bakal kidupan masarakat. Ni sambel dikeja deri cabé, tomat, terasi, garem, gula, terus nyeng ngeja béda ni sambel ama nyeng laèn entu ni sambel maké kacang panjang èn tèrong bakal tamba-tambahan tu sambel.  Ni panganan sokanan ditanjain di macem-macem acara kuarga atawa amprogan masarakat. Ni panganan jadi juntrungan orang-orang èn lambang kebarengan.

## Paranan
Dodol rumput laot

**Dodol rumput laot** nya'entu atu panganan terdisional has Lombok, Nusa Tenggara Kulon, nyeng sokanan dijadiin bawa-bawaan bakal tukang lancong. Ni cemil-cemilan gableg rasa-rasa kenyel nyeng rasanya manis.

## Asal usul
Ni dodol asalnya deri pinggiran Lombok nyeng gableg rumput laot nyeng njeprah. Dodol rumpur laot terusannya njembar jadi panganan unggulan nyeng njembarin urusan atur banda tempatan. Dodol rumput laot atawa *Seaweed Dodol*, nyeng jadi atu panganan terdisional nyeng ba'annya deri rumput laot *Eucheuma cottonii*. Enni dipili lantaran gableg kandutan *kappa karagenan* nyeng kadar *amilopektin*nya tinggian deri *Eucheuma spinosum*, mangkanya ngasi daya iket nyeng lebih jos, terus jadi pas banget bakal dijadiin dodol.

Pas lagi diolah, rumput laot sokanan digaringin dulu, terus diolah jadi bubur nyeng pader diambregin ama gula èn ba'an wangi-wangi. Adonan nyeng diasilin dibungkus maké plastik bebentuk dodol.

## Paranan
Pedis panas

**Pedis Panas** nya'entu atu panganan has suku Sasak, deri Lombok. Ngiat ke basa Sasak, pedis entu artinya asem atawa kecut,kalo panas artinya pedes. Pedis panas rasanya has, nya'entu ambregan deri asem èn pedes. Ni sayur gableg ba'an nyeng macem-macem. Sama kaya' daèrah laèn, ni sayur has Lombok isinya ba'a nyeng sama, nyeng mbédain entu ni pedis panas ga' maké daon atawa biji ninjo. Tu nyeng béda jadi ngeja rasa pedis panas jadi mingkinan has.

## Paranan
Plecing kangkung

**Plecing kangkung** nya'entu panganan has Indonésia nyeng asalnya deri Bali èn Lombok. Plecing kangkung isinya entu kangkung nyeng digodog èn ditanjain dingin-dingin terus seger-seger maké sambil tomat, terus cabé rawit, garem, terasi, terus kot-kotan diborèin limo.

## Paranan